
PÁLYÁZATI DOKUMENTÁCIÓ 

PÁLYÁZATI FELHÍVÁS

ÖNKORMÁNYZATI TULAJDONÚ INGATLAN BÉRBEADÁSÁRA

Pályázat kiírója: Szatymaz Községi Önkormányzat Képviselő-testülete 

PÁLYÁZATI FELHÍVÁS

Önkormányzati tulajdonú ingatlan bérbeadására
Pályázatot kiíró szerv megnevezése, székhelye: 
Szatymaz Községi Önkormányzat Képviselő-testülete 

6763 Szatymaz, Kossuth L. u. 30.
Pályázat célja: Szatymaz Községi Önkormányzatának tulajdonát képező, Szatymaz 05/75. hrsz-ú ingatlanrész ellenérték fejében történő bérbeadása egyfordulós pályázati úton. 

Pályázat tárgya: Szatymaz 05/75. hrsz-ú ingatlanon lévő üzemcsarnok, valamint a hozzá tartozó terület bérbeadása raktározási, illetve egyéb nem ipari tevékenység céljából 

Ajánlat benyújtásának határideje: 2023. szeptember 5. 16 óra
Ajánlat benyújtásának helye: Szatymaz Községi Önkormányzat, Szatymaz, Kossuth L. u. 30. 
Benyújtás módja: személyesen vagy postai úton. A borítékra írják rá „Ajánlat önkormányzati tulajdonú ingatlan bérbevételére” 
Ajánlati kötöttség időtartama: Az ajánlati kötöttség lejártának időpontja az ajánlattételi határidő lejártakor kezdődik és az eredményhirdetéstől számított 30 napig tart. 
Pályázati biztosíték: 
Az ajánlatkérő pályázati biztosítékot nem kér. 
Bírálati szempontok: 
Legmagasabb összegű bérleti díj

A bérelhető ingatlan adatai:
Ingatlan címe: Szatymaz 05/75. hrsz-on található csarnoképület vagy a teljes ingatlan.
Az épületben végezhető tevékenység: a község szabályozási tervével összhangban.
A csarnoképület leírása, adatai:
Acél tartószerkezetű csarnok, hőszigetelt trapézlemez/szendvicspanel tető- és falburkolattal. A homlokzati nyílászárók hőszigetelt műanyag szerkezetek. A csarnok 1 db személybejárattal és 1 db 4,0/4,45 méter méretű szekcionált ipari kapuval rendelkezik. A belső helyiségek gipszkarton válaszfalakkal határoltak. A padlóburkolat a kiszolgáló részen mázas kerámia, a csarnokrészen műgyanta anyagú. A vizes helyiségek oldalfala fehér csempe falburkolattal rendelkezik. Az épület előtt kiselemes beton térburkolattal rendelkező zárt udvar található.
A csarnok összes bruttó alapterülete : 300 m2
Az épület belső helyiségei:

Üzemcsarnok rész : 248 m2
Iroda : 9 m2
Öltöző : 7,5 m2
Öltöző előtér, kézmosó : 4 m2
WC : 1 m2
Takarítószer tároló : 0,76 m2
Iroda - műhely : 14,6 m2
Tároló : 5,75 m2
Épület előtti, kiselemes beton térburkolattal ellátott lekerített udvar : 340 m2
Épület körüli, lekerített zöldterület : 585 m2
Épület melletti fedett, oldalt nyitott kültéri tároló : 20 m2
Ingatlan bejárati tolókapu : 4,0x2,0 méter
Közművek :

Elektromos ellátás : kiépített
Gázellátás : kiépített, jelenleg gáz mérőórával nem rendelkezik
Víz : kiépített
Szennyvíz elvezetés : zárt szennyvíztározó
Csapadékvíz elvezetés : zöldterületen elszikkasztás
A bérleti idő: ajánlattevő igényétől függően határozott, vagy határozatlan időtartamú. 
Induló havi bérleti díj: minimum bruttó 400. 000,-Ft/hó + rezsi

Óvadék összege: 2 havi bérleti díjnak megfelelő összeg

A pályázati ajánlatok közül a legmagasabb összeget kínáló ajánlat a nyertes ajánlattevő. 
Amennyiben az eljárás nyertese visszalép a szerződéstől úgy az ajánlatkérő a második legmagasabb összegű ajánlattevőt hirdeti ki nyertesnek. 
A pályázatok elbírálására jogosult Szatymaz Községi Önkormányzat Képviselő-testülete.
Az ajánlattevők pénzügyi, gazdasági és műszaki alkalmassága igazolására kért adatok és tények: 
- Pénzügyi és gazdasági alkalmasság igazolása: 

Az ajánlattevő a pénzügyi, gazdasági és műszaki alkalmasságára a következő igazolásokat kell benyújtania: 

- valamennyi számlavezető pénzintézetétől származó, 30 napnál nem régebbi, valamennyi számlára vonatkozó igazolás eredeti vagy cégszerűen hitelesített másolata a következő tartalommal: számlaszám feltüntetése, mióta vezeti bankszámláját, sorban állás volt-e az ajánlati felhívás feladását megelőző 24 hónapban
- 30 napnál nem régebbi igazolás arra vonatkozóan, hogy pályázónak semmiféle köztartozása nincs (törvényen alapuló adó, bírság, pótlék,helyi iparűzési adó, adók módjára behajtandó köztartozás) 

- Műszaki alkalmasság igazolása: 

- ajánlattevő által végezni kívánt tevékenység bemutatása, 

- az ajánlattevő által foglalkoztatni kívánt szakemberek, vezetők bemutatása a személyek megnevezésével, képzettségük, gyakorlati idejük alátámasztásával, 

- foglalkoztatni kívánt személyek száma, 

Érvénytelen az ajánlat, ha: 
- olyan ajánlattevő nyújtotta be, aki nem jogosult részt venni a pályázaton, 

- az ajánlatot a kiírásban meghatározott, illetve a szabályszerűen meghosszabbított határidő után nyújtották be, 

- az ajánlat nem felel meg a pályázati kiírásban, jogszabályokban, valamint a jelen eljárási rendben foglaltaknak, 

- amely az ajánlati árat (díjat) nem egyértelmű határozza meg, vagy más ajánlatához valamely feltételhez köti, 

- olyan ajánlattevő nyújtotta be, akinek az önkormányzattal szemben lejárt tartozása van, továbbá aki szerződésbe foglalt vállalásait nem teljesítette. 

Egyéb információk: 
- Az ingatlanon végezhető minden olyan tevékenység, amely nem jár az épület, építmény átalakításával. A tevékenység végzéséhez szükséges hatósági engedélyek elkészíttetése és benyújtása, valamint annak teljes költsége a leendő bérlőt terheli. 

Az ingatlanon végzendő tevékenység csak jogerős és végrehajtható hatósági engedélyek, valamint telepengedély köteles tevékenység esetén telephely engedélyezését követően illetve működési engedély birtokában folytatható. 
 - A bérleti szerződés megkötésének feltétele, hogy a bérlő legalább kéthavi bérleti díjnak megfelelő összeget kaucióként előre az önkormányzat bankszámlájára befizessen
- A szerződéskötés esetén a felek megállapodnak abban, hogy a bérleti szerződést bármelyik szerződő fél – 60 napos felmondási idő betartásával – bármikor, indoklás nélkül jogosult felmondani. 

- A bérbeadó jogosult arra, hogy 2023. évet követő évek havi bérleti díj összegét mindig a tárgyévet megelőző év december 31-ig évenként a hivatalosan megállapított inflációs rátának megfelelően módosítsa. 

- Az ingatlan bérbeadási ára nem tartalmazza az épület rezsiköltségét. A rezsiköltségek finanszírozása teljes mértékben a nyertes ajánlattevőt terheli. 

- Az ajánlatkérő a hiánypótlás lehetőségét egyszeri alkalommal, a bírálati szempontok kivételével teljeskörűen biztosítja. 
- Ha az előírt időben csak egy pályázati ajánlat érkezik, és az előírt feltételeknek megfelel, a pályázati eljárást eredményesnek kell tekinteni.
 - Az ajánlatot és az ajánlatban szereplő nyilatkozatokat olyan személyeknek kell aláírniuk, akik jogosultak az ajánlattevő illetve a nyilatkozattevő nevében kötelezettséget vállalni, illetve nyilatkozni. 
E jogosultságot igazoló dokumentumok eredeti példányát az ajánlathoz csatolni kell. Aláírási címpéldányt másolatban. (Egyéni vállalkozó esetén vállalkozói igazolvány becsatolása szükséges.) 

- Az ajánlatkérő a dokumentációban előírt szerződést az eljárás nyertesével köti meg. Amennyiben az ajánlatkérő az eredményhirdetéskor a második legkedvezőbbnek minősített ajánlatot tevőt is meghatározta, az eljárás nyertesének visszalépése esetén vele köt szerződést. 

- Az ajánlatkérési dokumentáció tartalmazza a szerződéstervezetet, melyet az ajánlathoz kitöltve és minden oldalát szignózva kell becsatolni. 

- Az ajánlatok postai úton történő elküldéséből származó valamennyi kockázat – beleértve a határidőn túli beérkezését is – ajánlattevőt terheli. 

Az ajánlatkérő az ingatlan megtekintését előzetes egyeztetés alapján biztosítja. 
Az ajánlatokat cégszerűen aláírva, sérülésmentes zárt borítékban/csomagban 2 példányban (1 eredeti és 1 másolat) kell benyújtani - megjelölve az eredeti és a másolati példányokat - az ajánlatkérő székhelyén, az e felhívásban közölt címen, az ajánlatbeadásra vonatkozó határidőig. A példányok esetleges eltérése esetén az eredeti példány számít mértékadónak. 

A borítékra a következőt kell ráírni: 

Pályázó neve, címe, valamint „Ajánlat önkormányzati tulajdonú ingatlan bérbevételére”. 
A pályázatra vonatkozó egyéb információ kérhető: Barna Károly polgármestertől személyesen illetve a 62/583-560 telefonszámon. 

Az ajánlati dokumentációt az alábbi tartalmú iratok kíséretében kell benyújtani: 

- A melléklet: Ajánlati adatlap /Felolvasó lap/ 

- B melléklet: A pénzintézettől származó nyilatkozat 

- C mellékelt: Köztartozás mentességre vonatkozó igazolások 

- D melléklet:Műszaki alkalmasság igazolása (tevékenység bemutatása, foglalkoztatni kívánt szakemberek, vezetők illetve a foglalkozatni kívánt személyek száma) 

- E melléklet:  Aláírási címpéldány (jogi személy esetén) 

- F melléklet: Cégkivonat illetve vállalkozói igazolvány másolata 

- G melléklet: Ajánlattevői nyilatkozat a szerződési biztosíték nyújtásáról 

- H melléklet: Bérleti szerződés tervezet 

A részletes pályázati kiírás mellékletét képezik az alábbi dokumentációk: 

1. sz. melléklet: Felolvasó lap 

2. sz. melléklet: Bérleti szerződés tervezet 

1.számú melléklet 
FELOLVASÓ LAP- AJÁNLATI NYILATKOZAT

„Önkormányzati tulajdonú ingatlan bérbevétele”

című pályázati kiíráshoz 

Ajánlattevő neve:
…………………………………………………………………………

Ajánlattevő székhelyének címe: 
…………………………………………………………

A fenti címmel meghirdetett pályázati felhívásra válaszul alulírottak ezennel kijelentjük, hogy a kiírást áttanulmányoztuk, és teljes egészében elfogadjuk az Ajánlatkérő által rendelkezésünkre bocsátott pályázati felhívásban foglalt feltételeket. 

Ajánlatot teszünk az ingatlan bérbevételére az alábbiak szerint:

Ajánlatott havi bérleti díj összege:  
                                              ……………………………- Ft
azaz ………………………………………………………………………………….forint

Kelt:
……………………, 2023. ……………………..

cégszerű aláírás

2.számú melléklet
Bérleti szerződés  (Tervezet) 

amely létrejött egyrészről Szatymaz Községi Önkormányzat (adószám: …………………, statisztikai törzsszám: ……………………,  képviseli: Barna Károly polgármester), 6763 Szatymaz, Kossuth L. u. 30. szám alatti mint bérbeadó (továbbiakban: Bérbeadó)

másrészről …………………………………………………. (adószám: ………………………….képviseli:…………………………………………………………….. szám alatti  mint bérlő, (továbbiakban: Bérlő) között az alábbi feltételek mellett:

1. Bérbeadó Bérlő részére bérbe adja, Bérlő pedig bérbe veszi a Bérbeadó Önkormányzat kizárólagos tulajdonában lévő Szatymaz, 05/75 hrsz-ú ingatlant.

2. Az 1. pontban körülírt bérleményt a Bérlő …………… tevékenység céljára veszi bérbe úgy, hogy a tevékenységhez szükséges valamennyi hatósági engedély beszerzéséről maga gondoskodik.

3. A bérleti jogviszony 2023. év ………………..hó …….. napjától …………………. ideig tart. 

4. A bérlemény bérleti díját havi bruttó …….. összegben állapítják meg. A bérleti díj megfizetése akként történik, hogy a Bérbeadó minden hónap 15. napjáig leszámlázza a tárgyhavi bérleti díjat a Bérlőnek, aki köteles azt a számla kézhezvételétől számított 8 napon belül a Bérbeadó …………………………………………………………………..vezetett ……………………….számú számlájára átutalással megfizetni.  
5. Ha a Bérlő a bérleti díj fizetésére megállapított időpontig a bérleti díjat nem fizeti meg, Bérbeadó köteles a Bérlőt - a következményekre figyelmeztetéssel – a teljesítésre írásban felszólítani. Ha a Bérlő a felszólításnak nyolc napon belül nem tesz eleget a Bérbeadó további nyolc napon belül írásban felmondással élhet. A felmondás ezen esetben az elmulasztott határnapot követő hónap utolsó napjára szólhat. A felmondási idő nem lehet rövidebb 15 napnál. (1993. évi LXXVIII. törvény 25. §. (1) bekezdés és (5) bekezdés.)
6. A  Bérlő a késedelembe esés napjától a Polgári Törvénykönyvről szóló 1959. évi IV. törvény (továbbiakban: Ptk) 301. §-a szerinti késedelmi kamatot köteles fizetni. Bérlő a bérleti szerződés megkötésekor – az esetlegesen felmerülő fizetési nehézségek elkerülése érdekében - Bérbeadó részére kéthavi bérleti díjnak megfelelő kauciót  nyújt. A kauciót a Bérbeadó az 5. pontban megjelölt számlaszámára köteles befizetni. A kauciót a Bérbeadó a fizetési elmaradások rendezésére használhatja fel, a Bérlő utólagos értesítésével egyidejűleg. A bérlő szerződésszerű teljesítése esetén a kaucióként nyújtott összeg a bérleti jogviszony szerződés szerinti időtartamának lejártakor a Bérlő részére visszajár. Ez esetben a jelzett összeget 8 napon belül – kamat felszámítása nélkül – köteles Bérbeadó visszafizetni. A kaució összege  ……………. Ft, azaz …………………………… forint. 
7. A Bérlő a szerződés aláírása napján lép a bérlemény birtokába. A bérlemény Bérlő részére történő birtokba adása – annak átadás kori állapotát, az egyéb lényeges körülményekre vonatkozó adatokat tartalmazó átadás-átvételi jegyzőkönyv alapján történik, amely jelen bérleti szerződés elválaszthatatlan részét képezi. A Bérlő a bérleményt a jegyzőkönyvben rögzítetteknek megfelelő állapotban veszi át. 

8. Szerződő felek megállapodnak abban, hogy a Bérlő viseli a bérlemény használatával kapcsolatosan felmerülő költségeket. A közüzemi díjak közül Bérlő a víz- és áramszolgáltatás díját a Bérbeadó által kiállított számla alapján a Bérbeadónak, a szemétszállítási díjat közvetlenül a szolgáltatóknak köteles megfizetni.

9. A Bérlő tevékenysége során fokozottan köteles gondoskodni tekintettel a tevékenység jellegére a vagyon-, tűz-, baleset-, és munkavédelmi követelmények betartásáról. 

10. Bérlő köteles gondoskodni a bérleményhez tartozó terület  tisztántartásáról, takarításáról, valamint a tevékenységével összefüggő hulladék eltakarításáról.

11. A Bérlő szavatol azért, hogy a tevékenysége végzéséhez szükséges hatósági engedélyek, egyéb dokumentumok rendelkezésére állnak.  Ennek elmulasztásából adódó károk teljes körű megtérítése a Bérlő kötelezettsége. A Bérlő teljes körű felelősséggel tartozik a tevékenysége során alkalmazott, vagy abba bevont jogi és természetes személyek által okozott károkért is. A tevékenységéhez szükséges eszközök, és kellékek biztosítása a Bérlő feladata.

12. A Bérlő köteles a bérleményt rendeltetésszerűen használni, karbantartani, a szokásos mértéket meg nem haladó felújítási munkákat elvégezni. 

13. A bérleti jogviszony megszűnésekor a Bérbeadó kötelezheti a Bérlőt az eredeti állapot helyreállítására. Engedély nélkül végzett beruházás kártérítési és helyreállítási kötelezettséget von maga után, amit a Bérlő mulasztása esetén a Bérbeadó Bérlő költségére elvégeztet, és annak költségét Bérlőnek leszámlázza.

14. A Bérbeadó jogosult a bérlemény állapotát és rendeltetésszerű használatát rendszeresen ellenőrizni. 

15. A Bérlő a bérleti jogviszony fennállása alatt a bérleti jogot csak a Bérbeadó írásos engedélye  alapján ruházhatja át másra, illetve cserélheti el.

16. Szerződést kötő felek megegyeznek, hogy Bérbeadó vagyonbiztosítást köt az épületre, a bérleményben lévő berendezési és felszerelési tárgyak vagyonbiztosításáról Bérlő  gondoskodik.  

17. Bérlő tudomásul veszi, hogy a bérleménynek az engedélyezett céltól eltérő használatához a Bérbeadó  előzetes írásbeli hozzájárulása szükséges. A bérleménynek  az engedélyezett céltól – engedély nélkül történő – eltérő hasznosítása súlyos szerződésszegésnek  minősül.
18. Bérlő kötelezettséget vállal arra, hogy jelen szerződés bármilyen okból történő megszűnése esetén – a szerződés megszűnését követő 15 napon belül – az általa beépített és az épület állagának rongálása nélkül elbontható berendezési tárgyakat elbontja és elszállítja. Amennyiben ezen kötelezettségének nem tesz eleget, úgy a Bérbeadó  jogosult azt Bérlő költségére és veszélyére elvégezni. A bérlemény Bérbeadó részére történő visszavételéről a felek jegyzőkönyvet vesznek fel. 

19.  A felek megállapodnak abban, hogy bármelyik fél a szerződést rendes felmondással indoklási kötelezettség nélkül felmondhatja. A felmondási idő 6 hónap.  

20. A Bérbeadó a szerződést rendkívüli felmondással felmondhatja, ha a Bérlő

a) a bérleményben szándékosan, vagy súlyos gondatlansággal kárt okoz, 

b) ha a szerződésben vállalt, vagy jogszabályban előírt kötelezettségeit neki felróható módon megszegi, vagy nem teljesíti,

c) ha súlyos környezetszennyező tevékenységet folytat,

d) bérleti díj fizetési kötelezettségének felhívás ellenére sem tesz eleget.  

A felmondási idő nem lehet rövidebb 15 napnál.

21. A szerződés bármely okból történő megszűnése esetén bérlő csereingatlanra, kártalanításra nem tarthat igényt. 

22. A felek megállapodnak, hogy minden év december 31-ig felülvizsgálják a bérleti díjat, és azt közös megegyezéssel a KSH által közölt inflációs ráta mértékével megemelik. 
23. Jelen szerződésben nem szabályozott kérdésekben a Ptk. előírásai valamint az Ltv. helyiségbérletre vonatkozó rendelkezései az irányadóak. 

24. Szerződő felek rögzítik, hogy a jelen bérleti szerződés körében felmerülő minden vitás kérdést – a bírói út igénybevételét megelőzően – elsősorban kölcsönös egyeztetés útján közös megegyezéssel törekszenek rendezni. Amennyiben a vitás kérdések tárgyalásos alapon nem rendezhetők, úgy értékhatártól függően kikötik a Szegedi Járásbíróság illetékességét. 

25. Jelen bérleti szerződést – mely négy egyező példányban készült, és példányonként 3 oldalból áll - a felek elolvasás és értelmezés után, mint akaratukkal mindenben megegyezőt, jóváhagyólag és saját kezűleg írták alá. 

A szerződő felek jelen szerződést, mint akaratukkal mindenben megegyezőt, - együttes elolvasás és értelmezés után – jóváhagyólag, - képviselőik útján – írták alá.
Szatymaz, 2023. év……………………..hó ……….nap
	..............................................
	..........................................

	Barna Károly  polgármester

Önkormányzat képviseletében 
	Bérlő képviseletében


…………………………………………..
dr. Makay Enikő 
jegyző
            Pályázati  felhívás önkormányzati tulajdonú ingatlan bérbeadására

Pályázati felhívás önkormányzati tulajdonú ingatlan bérbeadására


